Source: https://www.riigiteataja.ee/akt/13100542?leiaKehtiv
Timestamp: 2018-07-22 14:50:41+00:00

Document:
Laeva kütusega varustamise aruandes nõutavate andmete loetelu – Riigi Teataja
Laeva kütusega varustamise aruandes nõutavate andmete loetelu
Laeva kütusega varustamise aruandes nõutavate andmete loetelu - sisukord
§ 2 Aruande täitmine
§ 3 Aruandes sisalduvate andmete loetelu
RTL 2008, 103, 1478
Vastu võetud 22.12.2008 nr 57
Määrus kehtestatakse «Alkoholi-, tubaka-, kütuse- ja elektriaktsiisi seaduse» § 696 lõike 3 alusel.
Määrusega reguleeritakse, millised andmed on laevavarustaja kohustatud esitama Maksu- ja Tolliametile laevavarustamise aruandes (edaspidi aruanne) energia aktsiisivabastuse loa alusel soetatud ja imporditud kütuse kohta.
§ 2. Aruande täitmine
Aruanne peab olema täidetud loetavalt ja sellisel viisil, et kandeid ei oleks võimalik kustutada.
§ 3. Aruandes sisalduvate andmete loetelu
(1) Aruandes esitatakse järgmised üldandmed:
1) aruande esitaja ärinimi ja kontaktandmed;
2) tegevuskoha aadress. Laeva puhul laeva nimi ja registrinumber;
3) aruandeperiood ja aasta, mille kohta aruanne esitatakse;
4) aruande esitajale väljastatud energia aktsiisivabastuse loa number;
5) aruande täitja ees- ja perekonnanimi, ametinimetus ja aruande koostamise kuupäev.
(2) Aruandes esitatakse järgmised andmed kütuse kohta:
1) aktsiisiga maksustamata kütuse alg- ja lõppjääk kilogrammides, kombineeritud nomenklatuuri (edaspidi KN) alamrubriik ja sellele vastav kirjeldus «Alkoholi-, tubaka-, kütuse- ja elektriaktsiisi seaduse» (edaspidi aktsiisiseadus) kohaselt;
2) aktsiisiga maksustamata kütuse importimisel tollideklaratsiooni liik ja aktsepteerimise number, kütuse vastuvõtmise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
3) aktsiisiga maksustamata kütuse soetamisel aktsiisilaost aktsiisikauba saatelehe number, aktsiisilao number, kütuse vastuvõtmise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
4) aktsiisiga maksustamata kütuse vastuvõtmisel ettevõtja teisest tegevuskohast tegevuskoha andmed vastavalt käesoleva paragrahvi lõike 1 punktile 2, saatedokumendi number, kütuse vastuvõtmise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
5) aktsiisiga maksustamata kütuse võõrandamisel laeva varudeks tollideklaratsiooni liik ja aktsepteerimise number, tollideklaratsiooni puudumisel saatedokumendi nimetus ja number ning kütuse võõrandamise kuupäev, isiku nimi, kellele kütus võõrandati, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
6) aktsiisiga maksustamata kütuse lähetamisel aktsiisilattu aktsiisiseaduse § 26 lõike 1 punktis 8 nimetatud juhul aktsiisilaopidaja number, lähetamise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
7) aktsiisiga maksustamata kütuse üleandmisel ettevõtja teise tegevuskohta tegevuskoha andmed vastavalt käesoleva paragrahvi lõike 1 punktile 2, saatedokumendi number, kütuse üleandmise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
8) aktsiisiga maksustamata kütuse võõrandamisel teisele laevavarustajale viimase energia aktsiisivabastuse loa number, saatedokumendi nimetus ja number, kütuse võõrandamise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt;
9) aktsiisiga maksustamata kütuse soetamisel teiselt laevavarustajalt viimase energia aktsiisivabastuse loa number, saatedokumendi nimetus ja number, kütuse soetamise kuupäev, kogus kilogrammides, KNi alamrubriik ja sellele vastav kirjeldus aktsiisiseaduse kohaselt.
Määrus jõustub 2009. aasta 1. jaanuaril.

References: § 2

§ 3
 § 696

§ 2

§ 3
 § 26